VS002312
Datum: 2004-08-21T02:00:00.000+02:00
datum_sodbe_i_stopnje: 2010-11-11T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 3.900 EUR
opombe: II Dor 437/2011. Predlog za dopustitev revizije tožene stranke je bil zavrnjen, ker ni izkazala odstopa od ustaljene sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

do 5 let

V spornem obdobju star 2 - 6 let.

## Škodni dogodek

Količina (kritičnih) imisij hrupa, vibracij in izpušnih plinov zaradi tovornega prometa po regionalni cesti G1-3, je presegla običajne meje.

Stanje je trajalo 48 mesecev (od 21. 8. 2004 do 15. 8. 2008, ko je bila zgrajena avtocesta, zaradi katere se je promet preusmeril.

Stanovanjska hiša v kateri živi tožnik z družino je:

    od ceste oddaljena 13 m, na cesto meji spalnica, v kateri je spal skupaj s starši,

    v neposredni bližini je udarna jama, kjer so vozila posebej hrupno ustavljala, zavirala in speljevala.

## Kršitev drugih pravic osebnosti

3.900 EUR Kršitev pravice do zdravega življenjskega okolja.

Tožnik je bil v spornem obdobju 2 leti doma, dve leti pa v vrtcu, ki se prav tako nahaja v območju hrupa. Glede na starost je bil popolnoma odvisen od nege in skrbi drugih, zato si sam ni mogel pomagati in se zaščititi pred neprijetnostmi imisij. Zaradi hrupa ni mogel spati, bil je jokav, še pri 3. letih je spal pri starših, ker se je bal tresenja hiše in hrupa; na starša je bil zelo navezan. Ni bil samostojen in samozavesten. Zaradi hrupa se ni bilo mogoče normalno pogovarjati. Gibanje in igranje pred hišo zaradi hrupa in nevarnosti gostega prometa ni bilo mogoče.

---

OZ člen 179, 182